Elev skal ha blitt forsøkt forgiftet ved Nansenskolen på Lillehammer
Hendelsen fant sted fredag før helgen, og eleven ble fraktet til sykehus for akutt behandling, melder GD, TV2 og NRK. – Det oppstod en akutt situasjon fredag kveld og det var elever ved skolen som slo alarm overfor politiet, sier rektor ved Nansenskolen, Unn Irene Åsdalen, til TV 2. Eleven, en gutt på rundt 20 år, var ikke livstruende skadet. Han ble utskrevet fra sykehuset lørdag og var tilbake på Nansenskolen allerede mandag. I følge NRK skal gutten ha blitt forsøkt forgiftet gjennom drikke, men det er ikke kjent hva slags gift som ble benyttet. Den siktede ble i dag fremstilt for varetektsfengseling Sør-Gudbrandsdal tingrett. Retten ga påtalemyndigheten medhold og varetekstsfengslet mannen i tre uker, siktet for forsøk på grov kroppsskade, – Vi har gjennomført et avhør av den siktede, og han har erkjent delvis straffskyld for de faktiske forholdene, forteller politiadvokat Jacob Bergh-Jacobsen ved Gudbrandsdal politidistrikt til GD. – Det er en alvorlig siktelse. Det er snakk om forsøk på grov kroppsskade, sier politiadvokat Jacob Bergh-Jacobsen i Innlandet politidistrikt til NRK.
En person skal ha forsøkt å forgifte sin medelev ved Nansenskolen i Lillehammer. En medelev pågrepet og siktet.